Grefsen kirke

Grefsen kirke er soknekirke for Grefsen menighet i Vestre Aker prosti i Oslo bispedømme i Oslo kommune. Den er en langkirke fra 1940 på Grefsen i Oslo. Den ble innviet av biskop Eivind Berggrav 3. mars samme år.

Byggverket er i tegl, slemmet og kalkmalt og har 600 sitteplasser. Arkitekt for kirken var Georg Greve. Bygget har preg av norsk romansk stil, men har rettvinklede åpninger i stedet for romanske rundbuer. Dekoren er enkel. I koravslutningen er det glassmalerier utført av Oddmund Kristiansen.

Orgelet med 31 stemmer er bygget i 1940 av Brødrene Torkildsens Orgelbyggeri, Åsen i Nord-Trøndelag, og er elektropneumatisk med tre manualer. Flere fremstående organister har tjenestegjort ved kirken, blant disse Magne Elvestrand, Harald Herrestahl, Bjørn Andor Drage og Halgeir Schiager. Dagens organist er Erlend Fagertun.  

Grefsen kirke har vernestatus som listeført kirke. 

 Referanser 

 Litteratur 

 Oslo byleksikon

 Eksterne lenker 



Kategori:Kirker i Oslo
Kategori:Bydel Nordre Aker
Kategori:Grefsen
Kategori:Kulturminner i bydel Nordre Aker
Kategori:Norske kirker fra 1940
Kategori:Georg Greve
Kategori:Langkirker i Oslo bispedømme